Az 1848-49-es szabadságharcban való részvételének részletei nem ismertek, az biztos, hogy Kossuth Lajos feltétlen híve volt. Az 1850-es évek elején már New Yorkban élt, kivette részét az emigráns magyarok társadalmi életének szervezéséből. Ő is aláírta a Kossuth Lajost gyalázó Szedlák Mátyás ellen kiadott magyar nyelvű megbélyegző nyilatkozatot, annyira őszinte indulattal gondolkodott, hogy a Charlestonba menekült Szedláknak utána utazott és a nyílt utcán megbotozta.